Emotiu adéu a Fernando Arnau

El torneig va esdevenir un multitudinari homenatge a una de les ànimes del festival medieval.

Entre 30.000 i 40.000 persones han visitat aquests dies la vila de Castelló d’Empúries en motiu del XVIIè festival Terra de Trobadors. L’acte més multitudinari va tenir lloc ahir diumenge (09/09/07) amb el mercat medieval que va celebrar-se a la Llotja i als voltants de la Basílica. 

Els nombrosos espectacles de música, teatre, malabars i dansa que va oferir-se pels carrers i places van ajudar als visitants a ambientar-se en plena època feudal. 

Dissabte, al torneig es va improvitzar un emotiu homenatge a Fernando Arnau, l’impulsor de les justes medievals que des de fa cinc anys es celebren al camp d’en Capella.

L’Alcalde, en nom de la Corporació municipal, va oferir un discurs on es recordava la figura irrepetible de l’Arnau, una persona compromesa amb els valors de la participació i l’altruisme.

El festival Terra de Trobadors continua avui amb més actes. Podeu consultar la programació fent click aquí.

